— Лесніком працаваў муж, які з лесам быў, як кажуць, на ты, — расказвала. — Нярэдка браў з сабой і мяне. Аб’язджалі і абыходзілі ўладанні, ён апавядаў пра дрэвы, расліннасць, вучыў арыентавацца на мясцовасці. Мне цікава было ўсё, запамінала метады работы. Потым некаторы час была занятая ў гадавальніку. А калі муж, ваенны пенсіянер, вырашыў перайсці на спакайнейшую работу, замяніць Валеру прапанавалі мне.